《崔绵谷共赋亭次韵》
宋代·洪咨夔

风度崔秋浦，声名郑子真。
为便官事少，不厌客来频。
竹裹觥筹密，花边屐齿新。
拍栏谁得句，唤起主林神。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。